લેખક સમજી ગયા. સર્વગ્રાહીએ “એવું કાંઇ” એમ કેમ કહ્યું ? પછી ગડ બેઠી. અચ્છા,તો સર્વગ્રાહીને પણ એ ઘટના યાદ છે. ચાલીસ વરસ અગાઉ પોતે કોઇ છોકરાને એક અંગ્રેજી મેગેઝીનમાંથી પાનું ફાડતાં પકડ્યો હતો, એનો કોલરેથી પકડીને પોતાના ટેબલ પાસે લઇ ગયા હતા. ખરેખર તો એને કાયમ માટે લાયબ્રેરીમાં પ્રવેશવાની બંધી કરવી જોઇએ પણ એણે બહુ કરગરીને માફી માગી. એટલે જતો કર્યો હતો. પણ એ પહેલા છોકરાના હ્સ્તાક્ષરમાં જ લખાવી લીધું કે “હવે ફરી કદિ આવું નહિં કરુ”. અને ડારો દઇને કહ્યું હતું : “ચાલ, કર નીચે તારી સહિ !” છોકરાએ કરી આપી અને પાછો પોતાની ખુરશીમાં જઇને બેસી ગયો અને વાંચવા માંડ્યો હતો નીચી મુંડીએ.